Hiperpigmentacija –  tai terminas, naudojamas netolygiai odos pigmentacijai apibūdinti. Tai patamsėjusios odos sritys arba dėmės, dėl kurių odos spalva atrodo netolygi. Šios tamsios dėmės dažnai vadinamos saulės dėmėmis (arba senatvinėmis dėmėmis), hiperpigmentacija taip pat yra tokių odos būklių, kaip melazma ir poouždegiminė hiperpigmentacija, požymis. Saulės poveikis yra pagrindinė hiperpigmentacijos atsiradimo priežastis, nes būtent saulės spinduliai sužadina melanino – pigmento, kuris mūsų odai suteikia spalvą, – gamybą. Todėl veiksminga apsauga nuo UVA ir UVB bei didelės energijos regimos šviesos yra svarbiausias žingsnis, kurį galite žengti odai nuo hiperpigmentacijos apsaugoti.